মোকাম মাননীয় দায়রা জজ বাহাদুর আদালত, চাঁদপুর।

এস.টি.সি. ২৮/১৬ইং

রাষ্ট্র ..............................বাদী।

বনাম

মোঃ রফিকুল ইসলাম প্রকাশ সবুজ, পিতা- নবীর হোসেন, মাতা- সেলিনা বেগম, সাং- বিষ্ণুদী (মিজি বাড়ী), চক্ষু হাসপাতালের পিছনে, বর্তমানে- ০১৮৯ বিষ্ণুদী মাদ্রাসা রোড, থানা- চাঁদপুর সদর, জেলা- চাঁদপুর।

..............................আসামী।

ধারাঃ- ১৮৭৮ সালের অস্ত্র আইনের ১৯(এফ) ।

বিষয়ঃ- ফৌঃ কাঃ বিঃ আইনের ২৬৫(সি) ধারার বিধানমতে অত্র মামলার দায় হইতে অব্যহতির প্রার্থনা।

আসামীপক্ষে দরখাস্তে বিনীত নিবেদন এই যে,

১. অত্র মামলার এই আসামী সম্পূর্ণ নিদোর্ষ, নিরপরাধ। এজহার এবং অভিযোগপত্রে বর্ণিত কোনরূপ ঘটনার সহিত এই আসামী জড়িত নয়।

২. ১৮৭৮ইং সালের অস্ত্র আইনে ১৯ ধারায় যে বর্ণনা দেওয়া তাহা পর্যালোচনা করলে দেখা যায় অত্র আইনের ১৪ এবং ১৫ ধারার বিধান লংঘন করিলে ১৯ ধারায় দন্ডিত হবে। কিন্তু ১৪ ও ১৫ ধারা পর্যালোচনা করিলে দেখা যায় যে, এই আসামী অস্ত্র আইনের ১৪ ও ১৫ ধারার কোন বিধান লংঘন করে নাই। এমতাবস্থায় এই আসামীর বিরুদ্ধে চার্জ গঠন করার মত কোন উপাদান বিদ্যমান নাই।

৩. ‍‍‌''No license is required to keep a dagger and consequently a person cannot be convicted if he is found in possession of a dagger’’ মহামান্য সুপ্রীম কোর্ট এর হাইকোর্ট বিভাগ এর মাননীয় বিচারপতি মোঃ গোলাম রাব্বানী এবং মাননীয় বিচারপতি মোঃ নুরুল ইসলাম বিগত ২৮/১০/১৯৯৭ইং তারিখে উক্ত সিদ্ধান্ত প্রদান করেন, যাহা 49 DLR page No. 614 বিবৃত আছে। এমতাবস্থায় এই আসামীর বিরুদ্ধে চার্জ গঠন করার মত কোন উপাদান বিদ্যমান নাই।

৪. বক্রী বাচনিক শুনানীকালে বিজ্ঞ কৌশুলী কর্তৃক নিবেদিত হইবে।

অতএব, বিনীত প্রার্থনা মাননীয় আদালত দয়াপ্রকাশে অত্র দরখাস্তের মর্মমতে এই আসামীকে অত্র মামলার দায় হইতে অব্যহতি প্রদান করিতে মহোদয়ের সদয় মর্জি হয়। ইতি তাং-