বরাবর,

নোটারী পাবলিক, চাঁদপুর।

বাংলাদেশ।

= আপোষ বন্টননামা চুক্তিপত্র =

মোসাঃ রেহানা বেগম, পতি- মৃত মোঃ আমিন শেখ, সাং- বাগপুর, পোঃ কামতা বাজার, উপজেলা- ফরিদগঞ্জ, জেলা- চাঁদপুর, পেশা- গৃহিণী, জাতীয়তা- বাংলাদেশী, ধর্ম- ইসলাম(সুন্নী)।

......................১ম পক্ষ।

মোঃ সিরাজ শেখ, পিতা- মৃত আঃ ছোবহান শেখ, সাং- বাগপুর, পোঃ- কামতা বাজার, উপজেলা- ফরিদগঞ্জ, জেলা- চাঁদপুর, পেশা- ব্যবসা, জাতীয়তা- বাংলাদেশী, ধর্ম- ইসলাম(সুন্নী)।

......................২য় পক্ষ।

আমি ১ম পক্ষের স্বামী অধুনামৃত মোঃ আমিন শেখ এবং ২য় পক্ষসহ তাহাদের অপর দুই ভ্রাতা যথা হাজী মোঃ রুহুল আমিন শেখ এবং মোঃ মমিন শেখ মং প্রত্যেকে সমান অংশে মং ৪০,০০,০০০/-(চল্লিশ লক্ষ) টাকা মূলধন খাটাইয়া “মেসার্স বাগপুর ব্রিক ফিল্ড” স্থাপন করিয়া তাহা যৌথ কারবার হিসাবে পরিচালিত হইয়া আসিতে থাকে। রুহুল আমিন শেখের অংশ ২য় পক্ষকে প্রদান করায় ২য় পক্ষ উহাতে মালিক হয়। তৎপ্রেক্ষিতে ১ম পক্ষের স্বামী মোঃ আমিন শেখ, ২য় পক্ষ মোঃ সিরাজ শেখ ও মোঃ মমিন শেখ উক্ত বাগপুর ব্রিক ফিল্ডের মালিক দখলীকার হয় ও আছে।

চলমান পাতা- ০২

তদাবস্থায় আমি ১ম পক্ষের স্বামী মোঃ আমিন শেখ উক্ত ব্রিক ফিল্ডের অংশের শেয়ার হোল্ডার আপনি ২য় পক্ষ অংশের শেয়ার হোল্ডার এবং মোঃ মমিন শেখ অংশের শেয়ার হোল্ডার হিসাবে ব্যবসায়িক মালিকতা অর্জনে ব্রিক ফিল্ডের ব্যবসা পরিচালনা করিয়া আসিতে থাকে ও রহে। ১ম পক্ষের স্বামী মোঃ আমিন শেখ বিগত ২১/০৬/২০০৫ইং তারিখে মৃত্যুবরণ করিলে তৎ ওয়ারিশসূত্রে ১ম পক্ষ ও তাহার পুত্র কন্যাগণ তৎ ত্যাজ্যবিত্তে মালিক দখলীকার হয় ও আছে। ব্রিক ফিল্ডের ৪০,০০,০০০/-(চল্লিশ লক্ষ) টাকা মূলধনের অংশে ১০,০০,০০০/-(দশ লক্ষ) টাকা ১ম পক্ষ ও তাহার সন্তানগণ মালিক হইবে। ২য় পক্ষ উক্ত মূলধনের অংশে মং ২০,০০,০০০/-(বিশ লক্ষ) টাকা এবং মোঃ মমিন শেখ অনুরূপভাবে মূলধনের অংশের শেয়ার হোল্ডার হিসাবে মং ১০,০০,০০০/-(দশ লক্ষ) টাকার মালিক বটে।

২য় পক্ষ ১ম পক্ষকে প্রতিমাসে ২০,০০০/-(বিশ হাজার) টাকা ব্রিক ফিল্ডের মালিকতার অংশ হিসাবে প্রদান করিবে। ব্রিক ফিল্ডের বার্ষিক আয়-ব্যয়ের হিসাব-নিকাশ সম্পর্কে ১ম পক্ষকে অবগত করাইতে ২য় পক্ষ বাধ্য থাকিবে। উল্লেখ্য যে, ২য় পক্ষ সিরাজ শেখ বিগত ১০(দশ) বৎসরের মালিকতার বকেয়া অংশ হিসাবে ২০,০০,০০০/-(বিশ লক্ষ) টাকা ১ম পক্ষকে বুঝাইয়া দেয়। ফিল্ডের কাজে ব্যবহৃত ভূমির অংশানুপাতে ক্ষতিপূরণের টাকা ১ম পক্ষকে ২য় পক্ষ আলাদাভাবে বুঝাইয়া দিবে।

চলমান পাতা- ০৩

আমরা পক্ষগণ অত্র চুক্তিনামায় উল্লেখিত শর্তাদি মানিয়া চলিব। একপক্ষ দ্বারা অপরপক্ষের কোনপ্রকার ক্ষতিজনক কার্য্য করিব না। উল্লেখিত টাকা ২য় পক্ষ ১ম পক্ষকে না দিলে স্থানীয়ভাবে অথবা আদালতের আশ্রয় গ্রহণের মাধ্যমে বুঝ প্রবোধ করিয়া নিতে পারিবে। এতদার্থে স্বেচ্ছা প্রনোধিতভাবে অত্র আপোষ বন্টন চুক্তিনামা সম্পাদন করিয়া দিলাম। ইতি তাং-

..............................

১ম পক্ষের স্বাক্ষর

ইসাদী স্বাক্ষীঃ

১।

২।

৩।

............................

২য় পক্ষের স্বাক্ষর

পক্ষগণ আমার পরিচিত, তাহারা আমার সম্মুখে স্বাক্ষর করিলে আমি তাহাদের স্বাক্ষর সনাক্ত করিলাম।

........................

GW‡fv‡KU

জজকোর্ট, চাঁদপুর।